CELEX: 62012TN0283
Language: et
Date: 2012-06-22 00:00:00
Title: Kohtuasi T-283/12: 22. juunil 2012 esitatud hagi — FIS’D versus komisjon

11.8.2012   
            
            
               ET
            
            
               Euroopa Liidu Teataja
            
            
               C 243/32
            
         22. juunil 2012 esitatud hagi — FIS’D versus komisjon
   (Kohtuasi T-283/12)
   2012/C 243/57
   Kohtumenetluse keel: itaalia
   
      Pooled
   
   
      Hageja: FIS’D — Formazione integrata superiore del design (Catanzaro, Itaalia) (esindajad: advokaadid S. Baratti ja A. Sodano)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus;
            
         
               —
            
            
               rahuldada menetlust korraldavate meetmete ja/või menetlustoimingute taotlused;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolev hagi on esitatud Euroopa Komisjoni 12. aprilli 2012. aasta otsuse Ares(2012)446225 peale, millega jäeti rahuldamata hageja poolt nõukogu 19. detsembri 2002. aasta määruse (EÜ) nr 58/2003 artikli 22 alusel esitatud halduskaebus Hariduse, Audiovisuaalvaldkonna ja Kultuuri Täitevasutuse 13. jaanuari 2011. aasta otsuse „Termination of the Framework Partnership Agreement 2011-0181, Erasmus Mundus Masters Course in City Regeneration” peale, millega lõpetati ennetähtaegselt partnerluse raamleping nr 2001-0181, mis oli sõlmitud tegevusprogrammi Erasmus Mundus 2009–2013 raames.
   Oma hagi toetuseks esitab hageja kolm väidet:
   
               —
            
            
               Esimene väide, mille kohaselt on rikutud õigusnorme ilmselge hindamisvea ja põhjendamata jätmise tõttu.
               Hageja on seisukohal, et komisjon jättis tuvastamata, et Hariduse, Audiovisuaalvaldkonna ja Kultuuri Täitevasutus rikkus ilmselgelt Administrative and Financial Handbook’i, mis on osaks Framework Partnership Agreement’ile lisatud Specific Grant Agreement’ist, jaotisi II.A.1 ja II.B.4 ning Framework Partnership Agreement’i artiklit II.12.3, kui ta hindas Reggio Calabria Università degli Studi „Mediterranea” poolt 21. detsembril 2011 algsest kontsernist erineva kontserni nimel esitatud projekti reCity Erasmus Mundus Master Course muudatust.
            
         
               —
            
            
               Teine väide, mille kohaselt on rikutud õigusnorme ilmse hindamisvea tõttu.
               Selles osas täpsustab hageja, et komisjon ei tuvastanud, et Hariduse, Audiovisuaalvaldkonna ja Kultuuri Täitevasutuse otsusega, millega anti luba laiendada Specific Grant Agreement’i uue projekti alusel, mille Reggio Calabria Università degli Studi „Mediterranea” esitas 21. detsembril 2011, käimasoleva sellise magistriõppe rahastamisele, mida viis läbi algse kontserni kuuluva ettevõtja asemel teine ettevõtja, rikuti ilmselgelt Framework Partnership Agreement’i artikleid I.3 ja II.12.3 ning kuritarvitati võimu ja eeskätt moonutati selle otsusega asjaolusid, olid täitmata eeltingimused, otsus oli ebaloogiline, vasturääkiv ja põhjendamata.
            
         
               —
            
            
               Kolmas väide, mille kohaselt on rikutud õigusnorme ilmse hindamisvea ja põhjendamata jätmise tõttu.
            
         Hageja täpsustab selles osas, et komisjon jättis tuvastamata, et kui Hariduse, Audiovisuaalvaldkonna ja Kultuuri Täitevasutus otsustas lõpetada Framework Partnership Agreement’i ja anda loa laiendada Specific Grant Agreement’i projektile, mida läbiviiv ettevõtja ja mille sisu olid pakkumismenetluse raames esitatud projektis esitatutest erinevad, siis rikkus ja kohaldas ta vääralt Framework Partnership Agreement’i I lisa ning kuritarvitas võimu ja eeskätt moonutati seeläbi asjaolusid, olid täitmata eeltingimused, otsus oli ebaloogiline, rikuti hea halduse üldpõhimõtet ja sellest tulenevaid heausksuse, läbipaistvuse, erapooletuse ning proportsionaalsuse põhimõtteid, samuti õiguspärase ootuse põhimõtet.